***Tlačová správa***

**Festival priateľstva**

Na zverejnenie: 28.06.2021 / Na okamžité zverejnenie

Mediálny kontakt: Zuzana Fitosová, starostka obce Bodza

 V minulosti obyvateľov Slovenska a Maďarska prísne rozdeľovali hranice, ktoré dnes už našťastie neexistujú, v mysliach obyvateľov však stále pretrvávajú. Z tohto dôvodu je veľmi dôležité využitie všetkých dostupných zdrojov podpory na budovanie a rozširovanie vzájomnej spolupráce. Dobrým príkladom je spoločný projekt obce Bodza a maďarského sídla Bakonysárkány, „Festival priateľstva“ (SKHU/WETA/1901/4.1/138), ktorý zábavnou formou predstavuje miestne folklórne, kultúrne a historické klenoty a prispieva k rozmachu cestovného ruchu, ako aj k zvyšovaniu atraktívnosti pohraničného regiónu.

 Dve partnerské obce sa pravidelne navzájom zúčastňujú svojich programov – udržiavajúc tak národnú identitu cezhraničných obyvateľov. Podujatia sú organizované a realizované spoločným úsilím obcí; spoluprácou totiž dokážu zasiahnuť širšiu cieľovú skupinu.

 V obci Bodza dochádza od jari do jesene k realizácii viacerých podujatí (napr. Majáles, Deň detí, Deň obce, Súťaž vo varení, Futbalový pohár), na ktorých počet účastníkov z roka na rok stúpa. Prenájom lavíc a stanov stojí obec ročne niekoľko tisícok eur, čo predstavuje značné zaťaženie miestneho rozpočtu. Práve z tohto dôvodu sa obec Bodza rozhodla prostredníctvom projektu zakúpiť nové stoličky, stoly, stany a pivné sety.

 Maďarský partner, obec Bakonysárkány, z projektových zdrojov postavil na dvore miestnej školy jurtu, ktorá je ideálnym miestom na organizáciu študentských táborov, výstav fotografií či vzdelávacích aktivít spojených s historickým predstavením oblasti Hornej zeme (Felvidék). Obec taktiež zakúpila zariadenia ako mobilné pódium a mobilný gril. Všetky tieto aktivity boli realizované s víziou zveľaďovania pravidelných podujatí organizovaných v regióne.

 V rámci projektu došlo v oboch obciach k organizácii „Festival priateľstva“ – v Bodzi dňa 29. augusta 2020. Jednotlivé programové časti podujatia prebiehali na dvoch dejiskách: v areáli miestneho športového ihriska a v kultúrnom dome. Milovníci športu mali príležitosť zapojiť sa do Pohára priateľstva a s ním spojených futbalových zápasov, deti si zasa mohli vyskúšať skákací hrad. Obyvateľom obec lichotila chutným obedom. Na podujatí vystúpila napríklad hudobná skupina Nowember, miestni škôlkari, spevácky súbor Jácint, stand-up comedy show „Szomszédnéni produkciós iroda“, kapela Kozmix a v neposlednom rade herečka a speváčka Peller Anna. Kúzelnícka show Dollár papa učarila predstaviteľov niekoľkých vekových kategórií. Deň ukončila retro diskotéka DJ-a Deluxe.

 Na tohtoročnom Dni detí najmenších zabával skákací hrad, klaun, zručnostné hry a hasičská show. Podujatia, investície a rozvojové aktivity realizované v rámci projektu prispeli k prehlbovaniu medzinárodných vzťahov, k budovaniu nových a k prehlbovaniu existujúcich priateľstiev medzi obyvateľmi partnerských obcí, k rozširovaniu turistických možností v regióne, ako aj k rozmachu cestovného ruchu v oblasti.

 Projekt bol implementovaný v rámci Fondu malých projektov Programu spolupráce Interreg V-A Slovenská republika – Maďarsko, so spolufinancovaním z prostriedkov Európskej únie z Európskeho fondu regionálneho rozvoja čiastkou 49 470,42 eur. Celkový rozpočet projektu dosahuje 58 518,15 Eur.

Obsah tejto tlačovej správy nemusí odzrkadľovať oficiálne stanovisko Európskej Únie.

Pre ďalšie informácie prosím kontaktujte:

Zuzana Fitosová

starostka obce Bodza

E-mail: obec@bodza.sk

Tel. číslo: +421 918 954 763

Web: www.XXXXX.sk